Griekwastad-moorde: DNS-kenner se getuienis vandag verwag | Maroela Media
Maandag het dr. Lemaine Fouché, patoloog van die Noord-Kaapse departement van gesondheid, in haar getuienis die aard en omvang beskryf van die beserings wat tydens die lykskouings op die slagoffers waargeneem is.
Sy het getuig voor regter Frans Kgomo in die seun se hofsaak. Hy word daarvan beskuldig dat hy Deon Steenkamp (44), sy vrou Christel (43) en hul dogter Marthella (14) doodgeskiet het. Hy word ook daarvan verdink dat hy Marthella verkrag het en staar ook ŉ aanklag van regsverydeling in die gesig.
Die hof het Maandag gehoor die manier waarop Marthella Steenkamp vermoor is, was oordadig. “Ek sien baie gewelddadige beserings. Hierdie was, in my opinie, oordadig,” het Fouche getuig.
Fouche het ook getuig oor vier skietwonde wat Marthella toegedien is: een in die bors en drie in die kop. Daar was ŉ ingangswond langs haar neus, een skoot het haar voorkop rakelings getref en sy is ook ŉ kopskoot van agter toegedien. Lees meer hier. WAARSKUWING: Besonderhede oor Marthella se beserings wat in die berig vervat is kan sensitiewe lesers ontstel.
Hoop die sensasie is nou amper op n end, vonnis die knaap, die manne wag vir hom in die gevangenis.
Stem Peter hy gaan sy GAT sien.